     เช้าวันนั้นเป็นวันธรรมดาๆแสนน่าเบื่อหน่ายที่ผมต้องไปรร.เหมือนทุกวัน แต่ที่ไม่ปกติคือการที่อยู่ๆก็มีแผ่นดินไหวเกิดขึ้นอย่างไม่ทันตั้งตัว ในตอนนั้นเองเสาสีดำขนาดใหญ่ได้ปรากฏขึ้นจากพื้นดินห่างออกไปเกือบสุดสายตา

     สิ่งนี้เกิดขึ้นพร้อมกันทุกประเทศทั่วโลก เสาสีดำนี้ได้เกิดขึ้นประเทศละต้น น่าแปลกที่ไม่ว่าจะมองจากมุมไหนของประเทศทุกคนก็ต่างมองเห็นเสายักษ์ต้นนี้อยู่สุดสายตาเสมอๆ

     ผมให้ความสนใจกับมันไม่กี่นาที ก่อนจะหมุนตัวกลับไปเพื่อเดินทางไปยังโรงเรียนอีกครั้ง

     ถามว่าสนใจมั้ยก็มีบ้างที่รู้สึกอยากรู้อยากเห็น แต่ก็นะอยากรู้ก็ส่วนอยากรู้ผมทำอะไรไม่ได้สักหน่อย ยังไงก็ต้องใช้ชีวิตของตัวเองต่อไป

     วันเวลาผ่านพ้นจวบจนครบครึ่งปีต่อมา ผมดำเนินชีวิตตามปกติราวกับไม่มีสิ่งใดเกิดขึ้น จนกระทั่งไปเจอข่าวๆหนึ่งที่รายงานถึงการหายตัวไปอย่างหาสาเหตุไม่ได้ของคนจำนวนหนึ่ง

     สิ่งเดียวที่เชื่อมโยงว่าเหตุการณ์นี้เกี่ยวข้องกันมีเพียงอย่างเดียวคือไม่กี่วันก่อนที่พวกเขาเหล่านั้นจะหายตัวไปพวกเขาได้ให้คนใกล้ตัวดูสัญลักษณ์แปลกๆคล้ายรอยสักที่ไม่รู้ว่าเกิดขึ้นได้ยังไง และเรื่องสะเทือนโลกยิ่งกว่านั้นคือสัญลักษณ์บนร่างกายของคนที่หายไปดันตรงกับสัญลักษณ์ที่ติดอยู่บนเสายักษ์

     ทำให้เรื่องการหายตัวไปนี้ได้รับการสันนิษฐานว่าอาจจะเกี่ยวข้องกับเสายักษ์ที่ไม่ทราบที่มาที่ไหนในแต่ละประเทศ

     ผมค่อนข้างให้ความสนใจกับมันไม่น้อยแต่สุดท้ายก็ไม่มีข่าวคราวอะไรเพิ่มเติม ไม่มีคนหายไปเพิ่มแต่ก็ไม่มีใครกลับมาจนผมเริ่มหมดความสนใจ

     แต่ความสนใจของผมก็ถูกฉุดกลับอีกครั้งในเวลาครึ่งปีต่อมา 6เดือนหลังจากเหตุการณ์คนหายที่เริ่มซาก็ได้มีคนจำนวนหนึ่งหายไปอีกครั้งพร้อมกันทั่วโลก ทั้งยังเป็นลักษณะเดียวกันกับครั้งก่อนที่คนจำนวนนั้นได้รับสัญลักษณ์ของเสายักษ์ก่อนจะหายตัวไป

     ครั้งนี้ผมให้ความสนใจกับมันมากกว่าเดิมเล็กน้อย ย้ำว่าเล็กน้อยจริงๆ ถ้ายึดตามเหตุการณ์ที่ผ่านมามีความเป็นไปได้ว่าเหตุการณ์ที่คนจำนวนหนึ่งจะถูกพาตัวไปจะเกิดขึ้นทุกๆ6เดือน ส่วนสัญลักษณ์ของเสายักษ์ที่เกิดขึ้นบนร่างกายของคนพวกนั้นคงเป็นสิ่งที่แสดงให้เห็นว่าพวกเขาได้รับเลือกหรือมีคุณสมบัติอะไรสักอย่างจากเสายักษ์ แน่นอนว่าอันยึดตามหลักนิยายแฟนตาซีหลายๆเรื่องไม่ใช่หลักวิทยาศาสตร์

     ยังไงก็ตามคงต้องรอพิสูจณ์ในอีก6เดือนให้หลัง

     นอกจากเรื่องนี้แล้ว ยังมีอีกเรื่องที่ปรากฏเพิ่มขึ้นมา หน้าเสายักษ์แต่ละประเทศมีโฮโลแกรมโปร่งใสสีฟ้าปรากฏขึ้น ในหน้าจอนั้นแสดงตารางที่มีหัวข้อว่า การจัดอันดับ ในตารางนั้นมีช่องทั้งหมด5000ช่อง แม้ว่าในตอนนี้รูปภาพและรายชื่อที่มีในช่องจะมีไม่ถึง30ช่องก็ตามที แน่นอนว่ารายชื่อและรูปเจ้าของชื่อที่ปรากฏออกมาทั้งหมดนั้นเป็นรายชื่อของคนที่หายไปก่อนหน้า แม้ว่าจะไม่ครบทุกคนก็ตาม

     หน้าจอจัดอันดับนี้เหมือนกันทุกประเทศไม่มการแบ่งแยก ในตารางมีคนจากเชื้อชาติต่างๆปะปนกันไปแม้จะไม่ได้อยู่ในประเทศของตัวเองก็ตาม

     ทั้งนี้ทั้งนั้นทุกเหตุการณ์ที่เกิดขึ้นยังไม่มีอะไรน่าตกใจเท่าเหตุการณ์ต่อจากนั้น หลังจากเหตุการณ์คนหายรอบที่3ผ่านไปได้5เดือนกว่าเกือบถึงกำหนดเวลาในรอบที่4ก็ได้มีคนในรายชื่อคนหายจากรอบก่อนกลับมาจากเสาสีดำ

     เท่านั้นแหละก็ได้มีเรื่องเรื่องช็อคโลกขึ้นมาอีกครั้งจากคำบอกเล่าของพวกเขา

     ผมที่ตามข่าวสารไม่ห่างก็พลอยตกใจมึนงงไปด้วย

     ภายในเสายักษ์สีดำกลับกลายเป็นชั้นๆไม่ต่างจากหอคอย ซ้ำในแต่ละชั้นยังมีขนาดกว้างขวางไม่ต่างจากหลายประเทศมารวมกัน พวกเขาต้องคอยฝ่าฟันการทดสอบเสี่ยงตายกับสิ่งมีชีวิตที่เคยเชื่อมาตลอดว่าอยู่ในจินตนาการอย่าง 'อสูร' เพื่อปีนป่ายไปยังชั้นไป ภายในเวลาไม่นานสามัญสำนึกของพวกเขาก็ได้ถูกทำลายลงจากสิ่งมหัศจรรย์ที่อยู่ในหอคอย

     เวทมนต์เอย...อุปกรณ์เวทมนต์เอย...พืชวิเศษเอย

     ผมได้แต่อ่านข่าวต่อไปอย่างนิ่งงัน

     ถ้าถามว่าตกใจมั้ย ตอบตามตรงก็ไม่ค่อยตกใจเท่าไหร่ ขอโทษนะคือมันควรจะทำใจยอมรับว่าหลังจากนี้จะมีอะไรๆแฟนตาซีผุดขึ้นตามมาตั้งแต่มีหอคอยประหลาดโผล่ขึ้นมาพร้อมกันทุกประเทศทั่วโลกแล้วมั้ย

     ยิ่งผมเป็นพวกชอบอ่านนิยายแฟนตาซีแนวนี้แก้เบื่ออยู่แล้วด้วยยิ่งทำให้ยอมรับได้อย่างง่ายดายเข้าไปใหญ่

     เอาเถอะ...ยังไงก็ไม่เกี่ยวกับตัวประกอบอย่างผมอยู่ดี คอยตามข่าวตามความอยากรู้อยากเห็นเงียบๆแบบนี้ก็พอ

     นั่นคือสิ่งที่ผมคิดเมื่อ1เดือนก่อน

     ถามว่าทำไมถึงเป็นความคิดของเมื่อเดือนก่อน? ผมจะบอกให้เอง

     ผมเคยบอกไปแล้วใช่มั้ยว่าทุก6เดือนหรือครึ่งปีจะมีคนจำนวนหนึ่งได้รับเลือกให้เข้าไปในหอคอย ซึ่งสิ่งที่บ่งบอกว่าพวกเขาได้รับเลือกคือรอยสักแปลกๆที่จู่ๆก็เกิดขึ้นเอง

     นั่นแหละ....และไอ้สัญลักษณ์ที่ว่ามันก็มีอยู่บนตัวผมแล้วนี่ไง

     ตอนนี้ผมได้แต่มองรอยสักสีดำที่ปรากฏอยู่ที่ต้นคอซ้ายไม่ไกลจากติ่งหูใกล้ๆโคนผมผ่านกระจกอยู่ในห้องน้ำของโรงเรียนด้วยความรู้สึกแปลกๆ

     การโวยวายไม่ใช่นิสัยของผม ผมทำได้เพียงพ่นลมหายใจทางจมูกสั้นๆเป็นการระบายอารมณ์ในขณะที่มือขยับจัดทรงผมที่โดนเสยขึ้นบนให้กลับลงมาเป็นแบบเดิม ดีที่ว่ารอยสักนี่อยู่บริเวณนี้ผมถึงได้ใช้เส้นผมของตัวเองบังมันไว้ได้ถ้าไม่รวบผมขึ้นหรือมีลมพัดแต่ปล่อยผมไว้ก็ไม่มีทางสังเกตุเห็นง่ายๆแน่นอน ซึ่งตัวประกอบแสนธรรมดาอย่างผมที่ไม่มีคนสนใจอยู่แล้วจึงหมดห่วง

     ผมรู้สึกได้เลยว่าชีวิตตัวประกอบไร้ค่าของผมกำลังจะหายไปในไม่ช้า

     ว่าแล้วก็ปลง

      เอาล่ะ มาที่เรื่องสำคัญ คำถามคือผมจะโดนดึงเข้าหอคอยสีดำตอนไหน เอาตรงๆมาถึงตอนนี้แล้วผมจะทำอะไรได้ ต่อให้ไม่อยากเข้าแต่จะทำยังไงไม่ให้ตัวเองต้องเข้าไปทั้งๆที่มีสัญลักษณ์ล่ะ แน่นอนว่าไม่มีทางแก้ สรุปคือทำใจซะ แล้วรอว่าตอนเองจะโดนดึงไปตอนไหน

     ไม่ใช่อะไรคือถ้าโดนถึงไปกลางที่สาธารณะหรือตอนเข้าห้องน้ำที่ซวยเลยนะ เด่นสุดๆ

     สุดท้ายก็ได้คำตอบลงที่ ชั่งมันเถอะ

     ในเมื่อผมเพิ่งเห็นแสดงว่าสัญลักษณ์นี่เพิ่งเกิดขึ้นไม่นาน ก็ได้แต่หวังว่าจะเป็นตอนเย็นหรือวันพรุ่งนี้ไม่ใช่กลางห้องเรียน (ตอนนี้อยู่ช่วงพักเที่ยงจะเข้าเรียนในอีก10นาที) ยิ่งกับอาจาร์ที่กำลังจะเข้าสอนช่วงบ่ายยิ่งลากลับก่อนไม่ได้เข้าไปอีก

     คำตอบเองก็เหมือนเดิม ชั่งมันเถอะ

     ด้วยเหตุนั้นผมในตอนนี้จึงกำลังเก็บกระเป๋าของตัวเองเพื่อกลับบ้านหลังเรียนเสร็จด้วยความดีใจเล็กๆที่ไม่โดนดึงเข้าหอคอยระหว่างเรียน แต่นั่นก็อยู่เพียงไม่นาน

     พรึ่บ!

     ผมมองกระดาษปริศนาหุ้มแสงที่โผล่มาตรงหน้าระหว่างกำลังจะก้าวออกจากที่นั่งตาปริบๆ

     ก่อนที่จะสงสัยเหนือกระดาษแผ่นนั้นก็ค่อยๆมีตัวอักษรแสงปรากฎขึ้นกลางอากาศ

     ขอแสดงความยินดีด้วย คุโรยูกิ คุไร คุณได้รับเลือกเป็นผู้มีคุณสมบัติในการปีนหอคอย เราจะเริ่มทำการเคลื่อนย้ายท่านโปรดเตรียมตัวให้พร้อม

     ห๊ะ..

วูบบ-

     แสงสว่างจ้าจางหายไปพร้อมกับร่างของเด็กคนหนึ่ง ทิ้งไว้เพียงกระเป๋านักเรียนที่ร่วงลงพื้นท่ามกลางความตกตะลึงของเด็กนักเรียนคนอื่นๆภายในห้องเรียน

**21.30 น.**

**ขวัญ**

ตอนนี้ฉันก็ถึงที่ผับABCแล้ว กำลังนั่งคุยอยู่กับเด็กๆ คนมาเยอะกว่าที่คิดไว้ ขิงน้องสาวของนิคก็มาด้วย ฉันชวนฟ้ามานั่งเป็นเพื่อนจะได้คอยสังเกตนิคไว้ ตอนนี้นิคมาที่นี้แล้วนั่งอยู่กับกลุ่มเพื่อนของเขา สักพักก็มีผู้หญิงคนที่ฟ้าเคยส่งรูปมาให้เดินมานั่งข้างนิค ฉันถ่ายวิดีโอเอาไว้ทั้งสองคนหอมแก้มกัน

“ขวัญ แกจะเอายังงัยต่ออ่ะ เลิกกับนิคเถอะ” ฟ้าหันมากระซิบกับฉัน

“เราไม่คบต่อหรอก ไม่ต้องห่วงน่ะ แต่ขอทำให้ผู้หญิงคนนั้นตาสว่างหน่อยหละกัน” ฉันตอบกลับฟ้าไป

“แกไม่ต้องทำเลยน่ะ แค่นี้แกก็เจ็บพอแล้ว” ฟ้าพูดพร้อมกับส่งสายตาเป็นห่วงมาให้

“ฉันไม่เป็นไรหรอก ถ้าเป็นคืืนนี้แกก็ดูแลฉันสิ” ฉันหันไปยิ้มให้ฟ้า

“แกมันดื้อจริงๆ จะทำอะไรหละ ให้ช่วยไหม”

“ช่วยดูผู้หญิงคนนั้นไว้ก็พอ ถ้าเขาลุกขึ้นไปไหนก็รีบบอกฉันน่ะ”

“ได้แก ทำอะไรก็ระวังตัวด้วย”

……

“ขวัญๆ เขาลุกขึ้นแล้ว” ฟ้าบอกฉัน

“เดี๋ยวฉันมาน่ะ”

“ให้ฉันไปด้วยไหม”

“ไม่ต้องหรอก เดี๋ยวมาน่ะ”

….

“คุณค่ะ คือว่าพี่ผู้ชายที่นั่งข้างคุณ แฟนคุณไหมค่ะ คือว่าเพื่อนฉันชอบผู้ชายคนนั้นค่ะ อยากจะเข้าไปจีบ แต่กลัวว่าคุณจะเป็นแฟนของเขา” ฉันถามผู้หญิงคนนั้นไป

“ใช่ค่ะ แฟนฉันเอง เราพึ่งคบกันได้ไม่นาน”

“อ้อ คือจริงๆแล้วฉันก็คือแฟนของเขา เหมือนกัน” ฉันตอบเขาไป

“ไม่จริง!!!! แกโกหกฉัน ฉันไม่เชื่อหรอก” เธอขึ้นเสียงใส่ฉัน

“คุณ ใจเย็นๆก่อนน่ะ ถ้าคุณไม่เชื่อฉัน คุณลองพิสูจน์ไหม”

“ทำยังงัย”

“คุณไปนั่งที่โต๊ะตัวนั้น เดี๋ยวฉันจะเดินไปหานิคแล้วคุยกับเขา คุณจะรู้เรื่องนี้ฉันพูด เป็นเรื่องจริง” ฉันตอบเขาไป

“ได้ ฉันจะทำ” เธอตอบตกลงกับฉัน

…..หลังจากนั้นฉันเลยเดินเข้าไปหานิค

“นิค ขวัญกลับมาแล้ว ดีใจไหม สวัสดีค่ะทุกคน” ฉันยิ้มให้กับนิค แล้วหันไปทักทายเพื่อนนิค นิคดูตื่นตกใจ

“นิคไม่ดีใจหรอ หรือแอบมากับสาวคนอื่น” ฉันทำหน้าน้อยใจใส่นิคไป

“สาวที่ไหน ไม่มีเลย นิครักขวัญคนเดียว นิคเปลี่ยนตัวเองเพื่อนขวัญขนาดนี้ นิคไม่มีใครจริงๆ” นิคหันมาอ้อนฉัน  ผู้หญิงนั้นก็ลุกขึ้น ฉันก็ลุกออกมาที่นั่งทันที

“นิค หลอกพี่ได้ยังงัย” ผู้หญิงคนนั้นหันไปคุยกับนิค ตอนนี้นิคหน้าซีดแล้วหละ

“นิคเราเลิกกันเถอะ ขอให้โชคดีน่ะ” ฉันเดินออกมาได้ไม่กี่ก้าว

“ขวัญผมรักคุณน่ะ ยังงัยนิคก็ไม่เลิกกับขวัญ” นิคจับแขนฉันไว้

“พอเถอะ เราเหนื่อยแล้ว จบเถอะ” เราแกะมือนิคออกแล้ววิ่งออกมาหน้าผับ

…..ฟ้า ไมค์และเจ วิ่งตามฉันออกมาด้วย

“ขวัญ แกกลับเลยไหม เดี๋ยวฉันไปอยู่เป็นเพื่อนคนนี้” ฟ้าถามฉันขึ้น

“เดี๋ยวเราไปส่งทั้งสองคนเอง” พูดขึ้นมา

“ตอนนี้ฉันอยากอยู่คนเดียวสักพักอ่า ดึกๆฟ้าค่อยมาก็ได้” ฉันตอบทุกคนไป

“งันให้ผมไปส่งพี่น่ะ ผมจะกลับพอดีเลย แล้วพี่ไมค์ค่อยไปส่งพี่ฟ้า” เจตอบออก

“เอาตามต้องเจแหละแก เดี๋ยวฉันจะไปหาน่ะคืนนี้เอากุญแจสำรองมาให้ฉันด้วย” ฟ้าสรุปจบ แล้วก็ยื่นมือมาเอากุญแจไป

“พี่ฝากขวัญด้วยน่ะ” ไมค์หันไม่คุยกับเจ

“ไปพี่ ขึ้นรถผมน่ะ พี่อยู่หอMใช่ไหม” เจถามฉัน ฉันพยักหน้าให้ แล้วเดินตามไป

ตลอดทางกลับหอฉันไม่คุยกับน้องเลย ส่วนน้องก็ไม่ถามอะไรฉัน มีเสียงเสียงเพลงในรถที่ทำให้ภายในรถไม่เงียบจนเกินไป เรื่องของฉันกับนิคเราเป็นเพื่อนที่รู้จักกันตั้งแต่ปี1 ตอนทำกิจกรรมที่ส่วนกลางจัดขึ้น  นิคเริ่มมาจีบฉันช่วงปี2  ตอนนั้นนิคเจ้าชู้มากแต่นิคก็ค่อยๆดีขึ้นจนไม่มีใครนอกจากฉัน ฉันก็เลยตัดสินใจตอบตกลงเมื่อเขาขอฉันคบ ช่วงหลังๆฉันไม่ค่อยมีเวลาว่างให้กับนิค ตอนนี้ก็เสียใจน่ะแต่ไม่ถึงขนาดนั่งร้องไห้ฟูมฟาย ก็เลยได้แค่นั่งซึมๆอยู่แบบนี้สักพัก จนตอนนี้ก็ถึงที่หอฉันแล้ว

“เจ ขอบคุณมากน่ะที่มาส่ง” ฉันหันไปขอบคุณเจ

“ไม่เป็นไรพี่ ผมก็อยู่หอนี้เหมือนกัน”

**ขวัญ**

ใครจะไปคิดว่าตัวใหญ่ หน้าตาเข้มๆ จะเป็นคนคิดมาก แถมขี้น้อยใจอีกต่างหาก ตอนกลับหอฉันก็ต้องกลับกับเจตามระเบียบ ไมค์ไม่ยอมให้ฉันกลับด้วย บอกว่าให้ไปเคลียร์กับเจ

“พี่พึ่งรู้น่ะ ว่าเจเป็นคนคิดมากเหมือนกัน”

“ผมก็คิดมากเฉพาะเรื่องพี่แหละ”

“อะไรทำให้ชอบพี่ถึงขนาดนั้นอ่ะ”

“ก็ถ้าเมื่อก่อนก็คงพี่น่ารัก แต่ตอนนี้คนน่ารักเยอะแล้ว พี่เลยจัดอยู่ในคนใจดี”

“ตอบแบบนี้ พี่ควรดีใจไหมเนี่ย”

“เอาจริงๆ คือพี่เป็นคนดี  เอาใจใส่คนอื่นเก่ง ยิ้มน่ารัก ความชอบหลายๆอย่างก็คล้ายกันอีก รู้ตัวอีกทีก็รักที่พี่เป็นแบบของพี่”

“มั่นใจแล้วหรอก ว่ารักจริงๆ”

“มั่นใจตอนเจอพี่กับผู้ชายคนอื่นนี้แหละ ผมหละอยากดึงพี่ออกมา ให้มาอยู่กับผมคนเดียว  แต่ผมทำไม่ได้ ทำได้เพียงยืนดูอยู่ห่างๆ มันเศร้าน่ะพี่” เจซึมลงเรื่อย ๆ

“วันหลังก็บอกพี่น่ะ ถ้าไม่พอใจอะไรก็พูดออกมาเลย อย่าเก็บเอาไว้”

“ผมทำได้จริงหรอ” เจทำหน้าดีใจใหญ่

“ทำได้ดิ”

“พี่เล่าเรื่องพี่กับคนที่พี่ชอบให้ฟังหน่อยดิน่ะๆๆๆ”

“อยากรูู้ไปทำไม…เรื่องมันก็นานมาแล้ว”

“ผมจะได้รู้จักพี่เพิ่มไง”

“ผู้ชายคนนั้นเขาชื่อ พี่สายฟ้า ตอนนั้นพี่อยู่ปี1 พี่สายฟ้าก็อยู่ปี3 พี่เจอเขาตอนรับน้องตอนปี1 พี่สายฟ้าเป็นผู้ดูแลในกลุ่ม แถมยังหล่อจนเป็นเดือนคณะปีนั้นอีกด้วย”

“แล้วหลังจบค่าย ได้ติดต่อกันไหม???”

“พี่กับพี่สายฟ้ายังคงติดต่อกัน  พี่ก็เริ่มเปลี่ยนแปลงตัวเองเพื่อให้เหมาะสม พี่ลองเข้าหาพี่สายฟ้าเพิ่มขึ้น แต่มันก็ยิ่งทำให้รู้ว่าพี่เขาคิดกับพี่แค่น้องสาว  แถมพี่สายฟ้ายังมีคนที่ชอบอยู่แล้วด้วย”

“แล้วพี่ทำยังไง ต่อหละ?”

“พี่ก็เริ่มห่างพี่สายฟ้าออกมา แต่เมื่อเจอพี่สายฟ้าก็ยังเหมือนเดิมตลอด ดีกับพี่เหมือนเดิม  พี่เห็นพี่สายฟ้ามีความสุขกับคนที่เขารัก พี่ก็เจ็บน่ะแต่พี่ก็ยังชอบพี่สายอยู่ดี”

“นี้เป็นสาเหตุที่ทำให้พี่ชอบคนยากขึ้นหรอ???”

“ก็เป็นส่วนหนึ่ง….มันทำให้กำแพงในใจพี่หนาเพิ่มขึ้นเลยหละ”

“แล้วเจ หละ มีความรักฝังใจบ้างไหม”

“ก็พี่งัย ตอนม.ปลายผมชอบพี่มาก ผมพยายามทุกทางเพื่อจะสนิทกับพี่ แต่สุดท้ายพี่ก็บอกว่าผมเป็นน้องชายโครตเจ็บใจเลย”

“พี่ถึงเคยบอกไง มันเป็นกรรมของพี่เองที่เคยทำกับเจไว้ 555”

“แล้วตอนขึ้นมหาลัยไม่มีแฟนบ้างหรอ”

“ก็มีน่ะพี่ ก็ไอซ์งัน พี่ก็เคยเจอแล้ว  ตอนนั้นพวกเราสนิทกันมาก”

“แล้วทำไมถึงเลิกได้หละ??”

“เธอบอกว่าเธอได้เจอกับคนที่เธอรัก เธอก็เลยขอเลิกกับผม  ช่วงนั้นผมก็ไม่ค่อยมีเวลาให้เธอด้วย”

“เจเก่งมากน่ะ ที่ผ่านมันมาได้”

“พี่ขวัญ……. คือว่า…”

“จะถามอะไรก็ถามมาเลย ถ้าพี่ตอบได้พี่จะตอบ”

“มันจะเป็นไปได้ไหม ที่เราสองคนจะเป็นแฟนกัน??? ”

“ เป็นไปได้น่ะ ”

“พี่เป็นแฟนกับผมน่ะ??” ฉันตกใจมาก

“คือ….พี่อยากขอเวลาอีกหน่อยน่ะ”

“ผมต้องรอพี่ไปถึงเมื่อไรอ่ะ??”

“ไม่นานหรอก…ถ้าพี่แน่ใจแล้วพี่จะบอกน่ะ” ฉันส่งยิ้มให้เจ

ถึงฉันจะเริ่มรู้สึกดีๆกับเจแล้ว  แต่มันก็ยังไม่ชัดเจนพอที่จะเป็นแฟน และฉันก็ยังกลัวการเสียใจอีกด้วย

ฉันตื่นมาตอนเช้าในห้องที่ไม่คุ้นตา  นี้ฉันดูหนังแล้วเผลอหลับไปอีกแล้วหรอ แย่ที่สุดเลยทั้งๆที่มาบอกขอห่าง แต่ดันใจอ่อนดูหนังกับเจ แถมที่สำคัญยังมานอนบนเตียงของเจอีก ตายๆฉันต้องรีบออกจากห้องนี้ เดินไปโซฟาก็พบว่าเจนอนอยู่ยังไม่ตื่นฉันก็รีบออกมาเลย

ฉันถึงห้องก็รีบอาบน้ำแต่งตัวเพราะนัดฟ้าทานข้าวเช้าด้วยกัน ตอนนี้ก็เกือบถึงเวลานัดแล้วฉันเลยต้องรีบขับรถไปหาฟ้าโดยด่วน

“ฟ้า รอนานไหม??”

“ไม่นาน พึ่งมาเหมือนกัน..เราสั่งอาหารให้แล้วน่ะ”

“ขอบคุณมาก.. เราห่างกับเจแล้วน่ะ”

“งั้น ต่อมาก็ทำให้ทุกคนรู้ว่าแกห่างจากเจ”

“ยังไง??”

“พรุ่งนี้ไปเที่ยวกัน…แกชวนไมค์ไปด้วย”

“ได้ดิ..สืบได้เรื่องอะไรบ้างไหม??”

“เมื่อวาน กิตกับไอซ์ไม่ไปไหน ต่างคนต่างอยู่หอ แต่ฉันรู้ว่า..คืนพรุ่งนี้ไอซ์จะออกไปเที่ยว”

“งั้นพวกเราก็ไปร้านนั้น??”

“ใช่ แต่ฉันกับไมค์ไปก่อนส่วนแกค่อยตามมาหละกัน”

“อืมได้ ฟ้าๆกิตกำลังเดินมา”

ฉันเห็นกิตอยู่ที่ลานจอดรถ กำลังเดินเข้ามาในร้าน โดยมีบอยเดินมาด้วยกัน ตอนนี้บอยหันมาเจอฉันแล้วหละ

“พี่ขวัญ สวัสดีครับ..ผมเจอพี่มาสองวันติดแล้ว”

“ใช่ๆ บังเอิญจังเลยเนอะ”

“นั่งทานข้าวด้วยกันไหม??” ฟ้าเอ่ยชวน

“ได้ดิพี่” บอยตอบตกลงฟ้าทันที และนั่งลงข้างๆฉัน ทำให้กิตต้องไปนั่งข้างฟ้าแทน

“พวกเธอนัดกันเช้าเหมือนกันน่ะ” กิตพูดขึ้น

“พอดีเมื่อคืนขวัญ มันนอนไม่หลับน่ะ ก็เลยรีบโทรมากวนให้ฉันรีบออกมาเจอเนี่ย”

“พี่ขวัญ เรื่องเมื่อวานใช่ไหมครับ??”

“อืม”

“พี่มีอะไรเล่าให้ผมฟังได้น่ะ” บอยบอกพร้อมกับขยับเข้าหาฉันมากขึ้น ฟ้าส่งสายตามาบอกให้ฉันพูด

“คือ…. พี่ขอห่างกับเจน่ะ”

“ขวัญ ทำไมถึงตัดสินใจแบบนั้นหละ??.. บอกเราได้น่ะ เราจะไปคุยกับเจให้เอง”

“เจมีคู่หมั้นแล้ว…”

“เราเคยเจอมาแล้ว เอมมี่สวยมากเลย นิสัยก็ดี ” กิตพูดขึ้น

“พี่กิตพูดอะไร ดูหน้าพี่ขวัญด้วย”

“ เราพูดมากไปขอโทษที  เราไม่รู้หรอกน่ะว่าทั้งคู่สนิทกันขนาดไหน….แต่่ที่รู้คือเคยไปเที่ยวด้วยกันอยู่น่ะ”

“พี่กิต ผมว่าพี่หยุดพูดก่อนเถอะ”

“ขวัญ..แกไม่ต้องคิดมากน่ะ เราว่าบางทีเขาอาจจะเป็นเพื่อนแบบที่เจบอกก็ได้”  ฟ้าพูดขึ้น

“ใช่ๆ พี่ขวัญอย่าคิดมากเลยน่ะครับ ผมทีมพี่อยู่แล้ว.. เจมันทำพี่เสียใจผมจะไปเอาคืนมันเอง”

“ขอบคุณทุกคนมากน่ะทุกคน”

หลังจากที่กินไปคุยไปเสร็จฉันกับฟ้าก็ไปเดินซื้อของที่ห่าง จนเหนื่อยเลยมานั่งทานของหวานกัน นั่งไม่นานฟ้าขอตัวกลับก่อนแล้วก็ทิ้งฉันไว้ที่ร้านนี้คนเดียว ฉันนั่งต่อไม่นานก็ออกจากร้าน ขับรถกลับหอ